Direktorium

Direktorium er et latinsk ord avledet av dirigere. Brukt om regjeringsråd eller lignende særlig etter revolusjon (for eksempel den franske) og statskupp. Under den franske revolusjonen ble den utøvende makt fra 1795 kalt direktoriet, dette organet hadde 5 medlemmer og utpekte ministrene. Direktoriet ble avskaffet ved Napoleons kupp i 1799. Begrepet brukes også i betydning veiledning i kirkelige spørsmål innenfor den katolske kirke. Fra senmiddelalderen ble det brukt for liturgisk rettledning.
 Referanser 

Kategori:Latinske ord og uttrykk